ኣብ መወዳእታ ወርሒ መጋቢት፡ ትካል ምቁጽጻር መግብን መድሃኒትን ኣሜሪካ (ኤፍዲኤ)፡ ብርክት ንዝበሉ ኣብ ሆስፒታል ዝደቀሱ ሕሙማት ኮቪድ-19 ኣብ "ህጹጽ እዋን" ኣብ ጥቕሚ ክውዕሉ ኣፍቂዱ እዩ። ግን ኤፍዲኤ፡ እዞም ኣፋውስ ኮቪድ-19 ኣብ ምፍዋስ ከም ዝሰርሑ የረጋግጸልና ኣይኮነን ዘሎ። ኣብ ገለ ኩነታት፡ ሆስፒታላት ሕሙማት ኮቪድ-19 ንምሕካም ነቲ መድሓኒት ካብ መንግስቲ ክጠልባ ከም ዝኽእላ እዩ ዝገልጽ። 24 ሚያዝያ ግና ትካል ምቁጽጻር መግብን ኣፋውስን ኣሜሪካ፡ ነቶም መድሃኒታት ምጥቃም ኣብ ልቢ ብዛዕባ ዘስዕቦ ሓደጋ መጠንቀቕታ ዘርጊሑ። ምንጪ ስእሊ, Getty Images ካልኦት ሃገራት'ውን ብዝተፈላለየ ዓቐን ነዞም ናይ ዓሶ ኣፋውስ ይጥቀማ ኣለዋ። ፈረንሳ፡ ሓካይም ነዞም ኣፋውስ ንሕሙማት ኮቪድ-19 ክእዝዙ ፍቓድ ሂባ እያ፤ ትካል ምክትታል ኣፋውስ እታ ሃገር ግና ብዛዕባ ጎድናዊ ሳዕቤናቶም ኣጠንቂቑ ኣሎ። ሚኒስትሪ ጥዕና ህንዲ፡ ሰራሕተኛታት ጥዕናን፡ በቲ ቫይረስ ምስ ዝተለኽፈ ሰብ ዝነብሩ ሰባትን ሃይድሮክሲክሎሮኲን ከም መከላኸሊ ክወስዱ መኺሩ እዩ። ምርምራት ዘካይድ ኣካል መንግስቲ ህንዲ ግና፡ መድሃኒት ዓሶ ብዘይ ቀይዲ ክውሰድ ከም ዘይብሉ ብምግላጽ፡ ኣብ ህጹጽ ኩነታት ጥራይ ክውሰድ ከም ዝግባእ ኣፍሊጡ። ኣብ ማእከላይ ምብራቕ'ውን ብርክት ዝበላ ሃገራት ኣብ ጥቕሚ ክውዕል ከፍቅዳ ከለዋ ካልኦት ድማ ፈተነታት የካይዳ ኣለዋ። ብሰንኪ ኮሮናቫይረስ ምንቅስቓስ ኣብ ዘይረኣያላ ከተማ ሮማ፡ ህይወት ከመይ ኣሎ?
